Վարակում (ֆիլմ, 2011)

«Վարակում» (անգլ.՝ Contagion), ռեժիսոր Սթիվեն Սոդերբերգի ֆիլմ-աղետը՝ Մեթ Դեյմոնի, Ջուդ Լոուի, Գվինեթ Փեթրոուի,  Քեյթ Ունիսլեթի, Լոուրենս Ֆիշբորնի, Մարիոն Քոտիարի մասնակցությամբ։
Ամերիկյան ֆիլմը նկարահանվել է 2011 թվականին։ Առաջին անգամ ցուցադրվել է նույն թվականի սեպտեմբերի 3-ին ՝ Վենետիկի կինոփառատոնում։ ԱՄՆ-ի կինոթատրոնների էկրաններին ֆիլմը հայտնվել է  սեպտեմբերի 9-ից՝ հավաքելով 22 մլն դոլար առաջին հանգստյան օրերի ընթացքում։ Ֆիլմի շահույթը կազմել է 135 միլիոն դոլար։


== Սյուժե ==
Ֆիլմում կան մի քանի փոխկապակցված սյուժետային գծեր, արտացոլելով իրադարձությունները նախնական բռնկումից մինչև պատվաստանյութերի մշակում։Առողջապահության համաշխարհային կազմակերպությունը ԱՄՆ հիվանդությունների վերահսկման և կանխարգելման կենտրոնի հետ միասին փորձում է դադարեցնել անհայտ ծագման մահացու վիրուսի տարածումը։ Շնորհիվ այն բանի, որ հիվանդության ինկուբացիոն ժամանակահատվածը շատ կարճ է, և մահացությունն ու վարակելիությունը չափազանց բարձր են, դժվար է հետագծել դրա ծագումը։ Վիրուս, որի դեմ չկա ո՛չ բուժման արձանագրություն, ո՛չ պատվաստանյութեր։ Վիրուսից մահացությունը ավելի քան 20 % է։ Վիրուսի մուտացիան ձգձգում է պատվաստանյութի ստացումը, և շատ հիվանդներ մահանում են։
Ամեն ինչ սկսվում է այն բանից, երբ Բեթ Էմհոֆֆը Հոնկոնգ գործուղումից հետո վերադառնում է տուն՝ Մինեապոլիս։ Հոնկոնգում Բեթը անհայտ վիրուս է որսացել և տարօրինակ հիվանդության պատճառով տուն ժամանելիս մահացել է։ Նույն հիվանդությունից մահացավ նաև նրա որդին՝ Քլարկը, բայց նրա ամուսինը՝ Միտչ Էմհոֆֆը, կենդանի մնաց։ Նրա մոտ հայտնաբերվում է բնական իմունիտետ հարուցիչի նկատմամբ։ Բայց Էմհոֆֆի դուստրը՝ Ջորին ժառանգել էր հոր իմունիտետի միայն կեսը, և հայրը ստիպված էր պաշտպանել իր դստերը հնարավոր վարակից։
Առողջապահության համաշխարհային կազմակերպությունը բժիշկ Էլեոներա Օրանտեսին ուղարկում է Հոնկոնգ և Մակաո՝ վարակի շղթային հետևելու համար։ Հետաքննությունից հետո բժիշկներին պատանդ են վերցնում այն չինացիները, որոնք դեղորայքի կարիք ունեն։
Իր բնագավառի պրոֆեսիոնալ բժիշկ Էրին Միրսը թռչում է հիվանդությունների վերահսկման և կանխարգելման կենտրոնից դեպի Մինեապոլիս։ Տեղում նա կազմակերպում է վրանային հիվանդանոց և պատրաստվում է բնակչությանը պատվաստումների։ Բայց իր աշխատանքում դոկտոր Միրսը չի նկատում, որ  վարակվում է, և արդյունքում նա մահանում է։
Կենտրոնում բժիշկ Էլիս Չիվերը, որը պատասխանատու է վիրուսի հետ աշխատելու համար, իր սիրելի կնոջը խնդրում է լքել Չիկագոն, որտեղ մոլեգնում է համաճարակը։ Նրան լսում է պահակ Ռոջերը, որը աղքատության պատճառով չի կարողանում պատվաստանյութ ստանալ։ Վերջիվերջո, բժիշկ Չիվերը իր պատվաստանյութը նվիրում է Ռոջերի որդուն։
Վերջապես, Սան Ֆրանցիսկոյում բլոգեր և ազատ լրագրող Ալանը ապատեղեկացնում է բնակչությանը՝ պնդելով, որ կա բուժում, որը կոչվում է ֆորսատիա։ Նա վստահեցնում է, որ ինքը ստիպված է եղել բուժվել հիվանդությունից։ Բայց, հայտնաբերելով վարակվածների մեջ իր նախկին գործատուին, Ալանը փոխվում է և դադարում է ստել մարդկանց։ Բայց Հետաքննությունների դաշնային բյուրոյի գործակալները հասնում են նրան։
Ֆիլմի վերջում վիրուսի նմուշները տեղադրվում են կոնտեյներով` սառեցման համար, որտեղ արդեն պահվում են ատիպիկ թոքաբորբի և խոզի գրիպի պաթոգենների մշակույթները։


== Դերերում ==
Մարիոն Քոտիար՝ դոկտոր Լեոնորա Օրանտես
Մեթ Դեյմոն՝Միթչ Էմհոֆֆ
Լոուրենս Ֆիշբորն՝ դոկտոր Էլլիս Չիվեր
Ջուդ Լոու՝ Ալան Քրումվեդե
Գվինեթ Փելտրոու՝ Բեթ Էմհոֆֆ
Քեյթ Ուինսլեթ՝ դոկտոր Էրին Միրս
Բրայան Քրենսթոն՝ ծովակալ Հագերթի
Ջենիֆեր Էլ՝ Էլի Հեքստոլ
Էլիոթ Գուլդ՝ դոկտոր Յան Սասմեն
Ըն Չին Հան՝ Սուն Ֆեն
Ջոն Հոուքս՝ Ռոջեր
Աննա Ջեկոբի-Հերոն՝ Ջորի Էմհոֆֆ
Սենա Լաթան՝ Օբրի Չիվեր
Դեմերի Մարտին՝ դոկտոր Դևիդ Այզենբերգ


== Ստեղծում ==
Ֆիլմը ծանուցվել է 2010 թվականի փետրվարին։ Գվինեթ Փելտրոուն, ով նույնպես նկարահանվել է այս ֆիլմում, ավելի ուշ միացավ դերասանական կազմին։
Ֆիլմը նկարահանելիս Սոդերբերգը համագործակցել է ԱՄՆ հիվանդությունների վերահսկման և կանխարգելման կենտրոնի հետ, ինչպես նաև խորհրդակցել է մի խումբ գիտական փորձագետների հետ։


== Քննադատություն ==
Վենետիկի 68-րդ կինոփառատոնում կայացած պրեմիերայից հետո ֆիլմը ստացավ համեստորեն դրական արձագանքներ քննադատներից։ 2014 թվականի ապրիլի դրությամբ Rotten Tomatoes-ի կայքում ֆիլմը ունի 84 % վարկանիշ՝ 237 ակնարկների հիման վրա, 10-ից 7-ի միջին գնահատականով, ունկնդիրների գնահատականով ընդամենը 6 2% (միջին գնահատականը ՝ 5-ից 3,4)։


== Գիտական հավաստիություն ==
New Scientist հոդվածում ֆիլմը ստացել է շնորհակալագրեր գիտության համար վստահելի տեսակետ ստանալու համար։ Օրինակ` լաբորատոր միջավայրում վիրուս աճեցնելու միջոց գտնելու անհրաժեշտությունը` առանց բջջային բնակչության ոչնչացման, նախքան հետազոտողները կարող են ուսումնասիրել վիրուսը։
Մանկաբույժ և պատվաստաբան Պոլ Օֆիտը գրել է, որ սովորաբար, երբ ֆիլմերը պատկերում են գիտությունը, նրանք զոհաբերում են գիտությունը հանուն դրամայի, բայց ոչ այս անգամ։ Նա մեջբերում է այնպիսի հասկացությունների օգտագործումը, ինչպիսիք են R0-ը (դեպքերի քանակը, որոնք միջին հաշվով վերարտադրվում են մեկ վարակով) կամ ֆոմիտները, ինչպես նաև գեղարվեստական շտամի ծագումը, որն իրատեսություն է ավելացնում ֆիլմում։


== Սաունդթրեք ==


=== Բնօրինակ սաունդթրեք ===
Կոմպոզիտոր՝Քլիֆ Մարտինես


=== Ֆիլմի այլ երաժշտություն ===
Michael J. Thomas — «Amante Del Vino»
U2 —  All I Want Is You


== Մրցանակներ և անվանակարգեր ==
Նյութերի վերաբերյալ  տվյալներ  Internet Movie Database կայքում։


== Ծանոթագրություններ ==


== Արտաքին հղումներ ==
Официальный сайт фильма
Дмитрий Дабб (2011-10-19)։ «Вот зараза, вот свинья!» (ռուսերեն)։ «Взгляд»։ Արխիվացված է օրիգինալից 2015-11-24-ին։ Վերցված է 2015-11-24  
Rachel Ellis (2011-10-22)։ «Contagion film is not far from the truth, warns virus scientist» (անգլերեն)։ The Guardian։ Արխիվացված է օրիգինալից 2015-11-24-ին։ Վերցված է 2015-11-24  
Ian Failes (2011-09-30)։ «Incredible, invisible effects» (անգլերեն)։ Կաղապար:Не переведено 4։ Արխիվացված է օրիգինալից 2015-11-24-ին։ Վերցված է 2015-11-24